A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!


142. számú előterjesztés

Bátaszék Város Önkormányzat Képviselő-testületének 2026. július 23-án, 
16 órakor megtartandó RENDKÍVÜLI ülésére


Tolna Vármegyei Polgárőr Szervezetek Szövetsége 2026. évi vármegyei rendezvényének támogatása

	
Előterjesztő: Dr. Somosi Szabolcs alpolgármester

Készítette : Dr. Beke-Buzás Zsófia kirendeltségvezető
                                      
Törvényességi ellenőrzést végezte: Kondriczné dr. Varga Erzsébet jegyző

Tárgyalja:
PG Bizottság 2026.07.28.





Tisztelt Képviselő-testület!
	
A Tolna Vármegyei Polgárőr Szervezetek Szövetsége (a továbbiakban: Szövetség) 2026. augusztus 22-én rendezi meg a XXIV. Tolna Vármegyei Polgárőr Találkozót Kocsola településen. A Szövetség kérelemmel fordult Bátaszék Város Önkormányzatához is, hogy anyagilag is támogassa a polgárőr nap megrendezését. A kérelem az előterjesztés mellékletét képezi. A képviselő-testület több alkalommal támogatta a vármegyei polgárőr nap megrendezését, ezzel is elismerve a munkájukat, ezért idén is javasoljuk támogatás biztosítását.

A fentiekre tekintettel, kérjük az alábbi határozati javaslat elfogadását:

Határozati javaslat

a XXIV. Tolna Vármegyei Polgárőr Találkozó támogatására

Bátaszék Város Önkormányzata Képviselő-testülete
a) [bookmark: _GoBack]a Tolna Vármegyei Polgárőr Szervezetek Szövetsége (7090 Tamási, Kossuth L. tér 12.; képviseli: Váradi Balázs) részére - a Kocsolán megrendezésre kerülő XXIV. Tolna Vármegyei Polgárőr Találkozó rendezvény költségeihez - 50.000 Ft, azaz ötvenezer forint vissza nem térítendő támogatást biztosít az önkormányzat 2026.évi költségvetésének e célra elkülönített keret terhére;
b) felhatalmazza a város alpolgármesterét a támogatási szerződés aláírására.

Határidő: 2026. augusztus 22.
Felelős: Kondriczné dr. Varga Erzsébet jegyző
	 (a határozat megküldéséért)
 Dr. Somosi Szabolcs alpolgármester  
	 (a támogatási szerződés aláírásáért)

Határozatról értesül: TVM-i Polgárőr Szervezetek Szöv.
                                  BKÖH pénzügyi Iroda
                                  irattár
